BlackKakapo/recipes-ro huggingface dataset:
Ciorba Radauteana Reteta  

Ingrediente:
● Carne de pui - 1 kg 
● Ardei gras - 1 buc 
● Morcovi - 1 buc 
● Ceapa alba - 1 buc 
● Radacina de telina - 1 buc 
● Radacina patrunjel(albitura) - 1 buc 
● Sare - 1 lingura  (reglati dupa gust)
● Patrunjel verde - 1 legatura 
● Faina alba - 1 lingura 
● Galbenusuri de ou - 3 buc 
● Smantana - 400 ml  (simpla, fermentata)
● Usturoi (catei) - 3 buc 
● Piper macinat - 0.25 lingurite 
● Otet - 2 linguri 

Mod de preparare:
1. Legumele se spala si se curata.
2. La fel si carnea - eu de obicei scot pielea, sa fie mai putina grasime in ciorba.
3. Intr-o cratita de 5 litri puneti carnea si legumele: telina, morcov, ceapa, ardei, pastarnacul si ardeiul.
4. Turnati apa curata cat sa le acopere generos.
5. Puneti oala la fiert, strangeti spuma care se formeaza deasupra, faceti focul mic si lasati sa fiarba incet aproximativ 1 ora, sau pana este gata complet carnea(in caz ca aveti gaina de casa).
6. Dupa acest timp scoateti legumele si carnea din cratita, lasati-le putin sa se racoreasca.
7. Apoi taiati cubulete legumele fierte(cele pe care le vreti inapoi in ciorba), carnea se taie-rupe bucatele mici.
8. Intr-un bol adanc amestecati galbenusurile cu smantana si faina.
9. Apoi luati cate un polonic din supa fierbinte si turnati incet in compozitia de galbenusuri, amestecati continuu in bol.
La fel turnati cam 8-10 polonice.
10. Aceasta supa cu smantana o turnam inapoi in cratita mare pentru ciorba.
11. Tot acolo puneti si carnea bucatele.
12. Si legumele taiate cubulete.
13. Apoi adaugati sare dupa gust, putin piper, patrunjel tocat(sau alte mirodenii va plac) si usturoiul pisat.
14. Adaugati si otet dupa gust, eu nu pun mai mult de 2-3 linguri, dar depinde de preferintele fiecaruia.
15. Lasati ciorba sa mai fiarba incet 2-3 minute, nu mai mult ca se branzeste!
Apoi inchideti focul, acoperiti cu capac si mai lasati 10-15 minute sa se patrunda.
Se serveste cu un ardei si mult pofta!
Pofta Buna!
Prajitura cu migdale si prune uscate 

Ingrediente:
● Migdale uscate - 150 g 
● Prune uscate - 200 g 
● Oua - 4 buc 
● Zahar - 3 linguri 
● Faina de ovaz - 5 linguri  (poate fi inlocuita cu faina simpla, integrala, de hrisca, secara, orez, etc.)
● Praf de copt - 10 g 
● Sare - 0.25 lingurite 
● Esenta de vanilie - 1 lingurita 

Mod de preparare:
1. Macinati cat mai fin 100g de migdale crude folosind un blender sau robotel de bucatarie.
2. Amestecati aceasta faina de migdale cu 10g praf de copt, un varf de lingurita cu sare si 5 linguri faina de ovaz (eu am macinat fulgii de ovaz in acelasi blender).
3. Iarasi puneti in blender 150g prune uscate fara samburi, adaugati 1 ou peste ele.
4. Mixati pana prunele se zdrobesc bine, observati in poza textura.
5. Intr-un bol amestecati 3 oua cu 3 linguri de zahar si 1 lingurita esenta de vanilie.
6. Adaugati aici compozitia de prune zdrobite, iarasi amestecati.
7. Puneti combinatia cu faina de la pasul 2, amestecati bine cu telul pana nu mai sunt cocoloase.
8. Observati aici ca aluatul final trebuie sa fie lichid, dar ceva mai dens, ca un iaurt sau smantana.
9. Mutati-l intr-o forma de copt asternuta cu hartie de copt, eu am folosit una de 26cm in diametru.
10. Restul de 50g de migdale le tocati cu un cutit.
11. Distribuiti uniform pe suprafata aluatului din tava.
La fel taiati bucatele mici 50g de prune uscate si le puneti deasupra.
12. Coaceti prajitura in cuptorul preincalzit la 200 de grade, timp de 25-30 de minute.
13. Lasati sa se raceasca minim 30 de minute dupa coacere si deja o puteti felia, degusta si savura.
Pofta Buna!
Vinete "Limba Soacrei" 

Ingrediente:
● Vinete - 2 buc  (alegeti vinete mai inguste/subtiri)
● Rosii - 3 buc 
● Crema de branza - 4 linguri 
● Maioneza - 2 linguri 
● Usturoi (catei) - 2 buc 
● Sare - 0.5 lingurite 
● Ulei de floarea soarelui - 2 linguri 

Mod de preparare:
1. Vinetele si taie felii(rondele si/sau in lungime), cam de 5mm grosime, se ung cu o pensula cu putin ulei.
Se coc la gratar pe ambele parti.
2. Intr-un bol mic amestecati crema de branza cu maioneza, usturoi pisat si sare dupa gust.
3. La rosii taiati atent cotorul si le feliati cat mai subtire posibil.
4. Acum va arat modul traditional de asamblare:
- se ia o felie de vinete, din aceea lunga, intr-o margine se pune putina crema de branza, se acopera cu o fleie de rosie
5. Se acopera cu cealalta parte de la felia de vinete, asa ca sa iasa putin marginea de la rosie afara, ca un varf de limba :)
6. Dar mie imi place s-o fac ceva mai simplu, tai si coc vinetele rondele, pun crema de branza zu usturoi.
7. Si felia de rosie deasupra. Este mai repede si mai simplu de lucrat.
Acum fiecare cu indemanarea si preferintele lui :)
8. Le aranjati pe un platou, ornati cu verdeata si serviti.
Se pot tine cateva ore la frigider, si chiar pana a 2-a zi.
Pofta Buna!
Mancare din piept de pui cu telina 

Ingrediente:
● Piept de pui - 1 kg  (fara os si piele)
● Radacina de telina - 300 g  (cam o radacina de telina mai mica, sau jumate din una mare)
● Ulei de floarea soarelui - 50 ml 
● Sare,piper - 1 lingurita  (dupa gust)

Mod de preparare:
1. Telina se curata, spala si se taie cubulete medii.
Turnati putin ulei intr-o tigaie si puneti telina la calit la foc mediu.
2. Periodic amestecati pana se rumeneste frumos si stingeti focul.
3. Cat se face telina, pieptul de pui se spala, se taie cuburi si la fel se pune la calit intr-o tigaie incinsa bine, cu putin ulei.
4. Carnea va lasa apa, o tineti pe foc pana se evapora apa complet si carnea incepe sa se rumeneasca.
5. Adaugati telina calita la carne si lasati sa se mai caleasca 5 minute impreuna.
6. Apoi potriviti de sare si piper, amestecati.
7. Acoperiti tava cu capac si lasati 10 minute la foc mic sa se patrunda bine intre ele ingredientele si aromele.
8. Dupa acest timp gustati telina si carnea, daca s-au facut, opriti focul. Daca nu, mai lasati putin capacul.
9. Serviti cu orice legume/salata preferata.
O mancare perfecta, cu siguranta o fac cat mai des si pentru toata lumea sa guste si sa descopere arome si combinatii noi.
Pofta Buna!
Cornuri cu gem Reteta  

Ingrediente:
● Oua - 2 buc  (+1 ou pt uns deasupra)
● Drojdie proaspata - 50 g  (puteti inlocui cu 25g drojdie uscata si umezita cu 1-2 linguri de apa)
● Unt - 100 g  (sau margarina, daca o folositi)
● Zahar - 100 g 
● Sare - 0.25 lingurite  (un varf de lingurita de sare)
● Lapte de vaca - 200 ml 
● Faina alba calitate superioara - 550 g 
● Esenta de vanilie - 1 buc 
● Gem - 200 g  (alegeti un gem mai dens sau adaugati nuci pisate pt a-l face mai gros si sa nu curga din cornuri)

Mod de preparare:
1. Topiti untul intr-o cratita, la foc mic.
2. Dupa ce untul s-a topit,il luati de pe foc, adaugati zaharul si amestecati bine.
3. In alta cratita bateti ouale, drojdia si sarea.
4. Amestecati bine drojdia cu ouale, sa nu fie cocoloase. Amestecati cu un tel sau lingura de lemn.
5. Adaugati untul si zaharul la amestecul de oua si drojdie, amestecati bine.
6. La compozitia anterioara adaugati laptele si vanilia, omogenizati compozitia.
7. Adaugati faina si framantati un aluat moale, care sa nu se lipeasca de maini.
8. Acoperiti aluatul cu o folie si lasati la cald aproximativ 30-60 min, pana se ridica bine.
9. Impartiti aluatul in 6. Formati bile.
10. Fiecare bila se intinde in forma de cerc si se taie cu cutitul sau cu un taietor reliefat de aluat in 6-8 bucati.
11. La marginea fiecarei fasii de aluat se pune umplutura pentru cornuri, puteti pune gem(sa nu fie lichid) sau orice umplutura preferata. Rulati cornurile.
12. Cornurile se aranjeaza in tava de cuptor si se lasa sa creasca aprox. 30 min.
13. Dupa ce au crescut se ung cu ou, folositi o pensula.
Se dau la cuptorul preincalzit la 200 grade pentru aproximativ 20 de minute.
14. Sau le lasati pana se rumenesc.
15. Se pot glazura deasupra cu zahar astfel:
Imediat ce sunt fierbinti, ungeti cornurile cu o compozitie de zahar preparata astfel: 3 linguri de zahar se dizolva cu 1 lingurita de apa. Zaharul trebuie sa fie umed dar sa nu se dizolve.
Cu o pensula se ung cornurile fierbinti cu zaharul umed. Cand se vor raci si usca, cornurile vor fi glasate cu zahar.
16. Aici cornurile simple, fara zahar - la fel de bune si frumoase :)
Pofta Buna!
Rulada simpla cu gem Reteta  

Ingrediente:
● Oua - 5 buc 
● Zahar - 5 linguri  (sau 120 de grame)
● Faina alba - 5 linguri  (sau 100 de grame)
● Gem - 4 linguri 
● Esenta de vanilie - 1 lingurita  (sau orice alta aroma va place)
● Zahar pudra - 1 lingura  (folosim la ornat si este optional)
● Praf de copt - 1 lingurita 

Mod de preparare:
1. Intr-un bol adanc adaugati ouale si zaharul.
2. Bateti bine pana compozitia devine o spuma alba.
3. Adaugati faina si praful de copt, amestecati bine.
4. Nu uitati sa puneti si ceva aroma - vanilie, migdale, rom, cacao - dupa preferinte.
5. Luati tava mare de la cuptorul de aragaz si o asterneti cu hartie de copt.
Eu am folosit plansa de silicon mai smekera de la Tupperware, cu margini detasabile, detalii despre produsele Tupperware aici.
6. Turnati aluatul in tava si il distribuiti uniform cu o spatula sau lingura.
7. Puneti la cuptor preincalzit la 200 de grade pentru aproximativ 10 minute, aveti grija ca se face foarte repede, nu o lasati nesupravegheata in cuptor!
8. Cat este fierbinte o rulati cu ajutorul unui prosop si lasati sa se raceasca complet asa rulata.
9. Dupa acest timp scoateti  atent plansa de silicon sau hartia de copt.
10. Puneti deasupra 3-4 linguri generoase de gem si il distribuiti uniform pe toata suprafata.
11. Apoi rulati cat mai strans rulada si o puteti lasa 1-2 ore sa se mai patrunda.
12. Sau taiati si serviti imediat, optional puteti orna cu zahar pudra.
13. Este moale si pufoasa, se poate umple cu orice va place, nu doar cu gem, daca o vreti mai frageda puteti s-o insiropati sau folositi un gem mai lichid.
14. Pofta Buna!
Ceafa de porc la gratar 

Ingrediente:
● Ceafa de porc - 1 kg  (luati carne cat aveti nevoie, dar cel putin o jumatate de ceafa intreaga)
● Sare - 1 lingura 
● Piper negru macinat - 1 lingurita  (plus alte mirodenii preferate - coriandru, ceapa uscata, etc.)

Mod de preparare:
1. Cel mai important este sa gasiti o bucata de carne buna si de calitate.
Eu de obicei cumpar o ceafa intreaga si folosesc din ea pentru 1-2 gratare, depinde daca avem si musafiri.
2. Mai intai tai din ea marginile care nu sunt chiar drepte/subtiri - le folosesc pentru a face o tocanita sau le dau prin masina de tocat carne.
Le pastrati la congelator daca nu le folositi imediat.
3. Apoi taiati ceafa in felii cam de 1 cm grosime - nu le faceti prea subtiri, carnea va fi mai suculenta si frageda daca este un pic mai groasa.
4. Apoi fiecare felie de ceafa o presar pe ambele parti cu sare si piper negru macinat.
Observati ca nu pun multe mirodenii, excesul acestora va acoperi gustul natural de carne si chiar nu va recomand sa exagerati cu ele.
5. Imi place mult sa le mai presar cu ceapa uscata sau putin coriandru macinat - pentru mine astea sunt cele mai potrivite aici.
Dar de baza tot sunt sarea si piperul negru.
6. Bucatile de carne asezonate cu mirodenii le pun intr-o cratita, bol sau punga la frigider pentru 4-24 de ore.
Cele mai bune sunt daca le pregatiti cu o seara inainte de gratar.
Din aceeasi bucata de ceafa mai fac 2 pungi de felii, pe cea care este in plus o pun la congelator, sa fie la indemana pentru data urmatoare.
7. Neaparat pregatesc de obicei si o bucatica mica de slanina, pentru a unge gratarul cu ea inainte de a frige carnea.
8. Aveti grija sa faceti un foc mediu - nici prea puternic, dar nici prea slab - carnea trebuie sa se gateasca in voie, sa nu arda prea repede dar nici sa fie cruda.
Ungeti gratarul fierbinte cu slanina si puneti bucatile de ceafa la copt.
9. Intoarceti carnea cand incepe sa se rumeneasca, folosind clestele sau furculita.
Timpul de gatire este diferit in functie de puterea focului, dar carnea este gatita corect daca apasati usor pe ea si zeama care iese la suprafata este incolora. Daca este roz, mai lasati putin pe gratar, carnea de porc si pui niciodata nu se gateste cu sange!
Serviti cu o salata sau muraturi, este fantastic de gustoasa.
Pofta Buna!
Pastrav la Gratar 

Ingrediente:
● Pastrav proaspat - 2 buc 
● Sare - 1 lingurita 
● Patrunjel uscat - 1 lingurita  (sau proaspat tocat, dar si oricare alte mirodenii va plac)
● Ulei - 2 linguri 

Mod de preparare:
1. Eu de obicei cumpar pastrav proaspat deja eviscerat si il curat doar de solzi cu un cutit sau burete metalic. Se spala bine si lasati-l sa se scurga bine de apa intr-o sita, il puteti sterge si cu niste prosoape de hartie.
Il puteti pune pe gratar asa intreg, arata mult mai frumos si este de efect.
2. Dar noi de multe ori facem gratar combinat de carne, peste, legume, cartofi - si atunci un peste intreg mancat nu mai lasa loc de nimic altceva :))
In acest caz il tai jumatati(fara cap) si fiecare poate gusta si din peste, si din alte bunataturi la gratar.
3. In primul rand presar peste el putina sare si ceva mirodenii uscate dupa gust - de multe ori il las doar cu sare!
Ca si mirodenii puteti folosi - patrunjel uscat, rozmarin, ierburi de provence, etc. Puteti sa-i puneti in burtica si niste felii de lamaie, eu nu ma complic deloc...
4. Neaparat il ungeti cu putin ulei deasupra, pe ambele parti.
5. Toata aceasta operatiune cu sarea si mirodeniile eu o fac cu 1-2 ore inainte de a porni gratarul. Pun pestele asezonat si uns cu ulei intr-o punga/bol si isi asteapta randul frumos :)
6. Mare atentie la foc! Pastravul se gateste la foc domol neaparat, altfel il ardeti prea repede. Sau faceti un foc domol din start, sau faceti unul mai puternic, prima tura gatiti carnea si urmatoarea pestele. Noi anume asa facem si de fiecare data e perfect.
Si inca ceva important - neaparat ungeti dinainte grilajul gratarului cu putin ulei sau il frecati cu o bucatica mica de slanina. Asta ca sa aveti inca o siguranta in plus ca nu veti ramane fara pielea crocanta si delicioasa a pestelui.
7. Nu va grabiti sa-l intoarceti sau sa-l mutati din loc pe gratar - daca nu se gateste bine pe o parte se va lipi pielea de gratar si o lasati acolo la intoarcerea pestelui!
Observati ca se maroneste mai repede coada, atunci il puteti usor incerca cu o spatula. Daca pielea e coapta bine pestele se va intoarce foarte usor, veti vedea si acele dungi specifice.
8. Observati cozile maronite dedesubt in aceasta poza, cam la aceasta etapa se intoarce pe partea cealalta.
9. Aici am facut un experiment mic si am incercat sa intoarcem o bucatica de peste mai repede, observati ca a ramas pielea pe gratar.
Deci nu e bine nici sa-l ardeti, dar nici sa-l grabiti cu intorsul - de asta este important sa-l gatiti la foc lent, altfel il faceti ars dar si crud.
10. Se savureaza neaparat cald, asa simplu cu sare sau cu niste mujdei, mamaliga, cartofi copti, lamaie, etc.
Este delicios, simplu, rapid si dietetic - chiar vi-l recomand daca aveti loc si timp de gratar.
Pofta Buna!
Crema cu lapte si unt rapida (la microunde) 

Ingrediente:
● Lapte - 400 ml 
● Galbenusuri - 2 buc 
● Faina alba - 3 linguri  (sau 3 linguri de amidon)
● Zahar - 80 g 
● Unt - 50 g 
● Esenta de vanilie - 1 buc 

Mod de preparare:
1. Intr-un vas de sticla termorezistenta (pe care il veti pune si la micorunde), amestecati cu un tel galbenusurile cu zaharul.
2. Adaugati faina, amestecati bine sa nu fie cocoloase.
3. Apoi urmeaza laptele, il adaugati in reprize, dupa fiecare amestecati bine cu telul sa nu fie cocoloase.
4. Puneti crema la microunde pentru 4-5 minute - dar ATENTIE - dupa fiecare minut o scoateti si amestecati cu telul.
5. De fiecare data cand scoateti crema si o amestecati veti observa ca se ingroasa. Daca s-a ingrosat mai repede - dupa 3-4 minute, o scoateti si nu o mai puneti la cuptor.
6. Adaugati in crema fierbinte untul si esenta de vanilie, amestecati bine.
Si gata, aveti crema perfecta pentru prajitura sau tort - si important ca este f.rapida.
Pofta Buna!
Chec de post cu miere 

Ingrediente:
● Zahar - 1 pahar 
● Apa - 1 pahar 
● Miere - 2 linguri 
● Ulei fara miros - 0.5 pahare 
● Faina alba calitate superioara - 2 pahare 
● Bicarbonat de sodiu - 1 lingurita 
● Suc de lamaie - 2 lingurite 
● Praf de copt - 0.5 lingurite 
● Nuci - 0.5 pahare 
● Mere - 2 buc 

Mod de preparare:
1. Nucile se maruntesc bine in blender.
2. Faina se cerne si se amesteca cu praf de copt, aici puteti adauga dupa preferinta si scortisoara.
3. Intr-o cratita sau bol termorezistent de pun apa, uleiul, zaharul si mierea. Apoi se pune pe baie de aburi si se amesteca pana nu se dizolva mierea si zaharul.
4. Bicarbonatul de sodiu se amesteca cu sucul de lamaie(se stinge), apoi se adauga in compozitia de miere si apa. Amestecati bine si observati ca va face spuma si va creste putin in volum.
5. Luati cratita de pe aburi, adaugati nucile si iarasi amestecati bine.
6. Adaugati amestecul de faina la compozitia de mai sus. Amestecati bine cu telul sa nu fie cocoloase. Trebuie sa fie un aluat ca de chec.
7. Turnati aluatul intr-o tava dreptunghiulara cu borduri mai inalte, asternuta cu hartie de copt. Deasupra puteti pune bucatele de mere sau pere.
8. Puneti checul la cuptor si lasati sa se coaca la temperatura medie, aproximativ 45-50 de min - pana creste si se rumeneste bine(faceti testul cu scobitoarea).
9. Lasati sa se racoreasca, il portionati si savurati:)
Pofta Buna!
Papanasi moldovenesti (Sirniki) 

Ingrediente:
● Branza de vaci - 500 g 
● Oua - 1 buc 
● Gris de grau - 4 linguri  (se poate inlocui cu faina, in plus mai trebuie putina faina pt lucru cu mainile)
● Sare - 0.25 lingurite 
● Zahar - 2 linguri 
● Esenta de vanilie - 1 buc 
● Ulei de floarea soarelui - 50 ml 

Mod de preparare:
1. Branza fiind ingredientul cheie, am pus o poza sa vedeti consistenta pe care o folosesc eu la reteta - deci este moale, dar bine scursa de zer.
Daca aveti branza mai lichida, va trebui sa adaugati mai mult gris/faina si papanasii nu ies la fel de fragezi.
2. Intr-un bol puneti branza, grisul, oul, zaharul, sarea si esenta de vanilie - amestecati bine cu o lingura sa fie compozitia uniforma.
3. Trebuie sa va iasa o compozitie moale si lipicioasa, dar care se tine bine - daca nu este asa, mai adaugati putin gris sau faina.
Presarati mainile cu faina si luati cate 1 lingura de compozitia in mana, ca in poza.
4. Cu amandoua mainile formati o bila.
5. O treceti prin faina(pregatita dinainte intr-o farfurie).
6. Se turteste putin cu palma, dar nu mult ca sa fie cam de grosimea unui deget.
La fel faceti si restul papanasilor, le puneti la prajit intr-o tigaie incalzita bine cu putin ulei.
7. Se rumenesc la foc mediu, pe ambele parti.
Din aceasta cantitate de branza mi-au iesit 2 tigai de papanasi.
8. Si aproximativ 12 bucati, gata de servit imediat dupa preparare.  Sunt buni si reci, dar se mai intaresc putin, nu sunt asa de fragezi.
9. Asa i-am servit noi, cu smantana si dulceata.
10. Aici aveti si o sectiune.
Pofta Buna!
Pui Vienez 

Ingrediente:
● Piept de pui - 1 kg 
● Mere - 1 buc 
● Ceapa alba - 1 buc 
● Usturoi (catei) - 2 buc 
● Sare - 1 lingurita 
● Piper negru macinat - 0.25 lingurite  (un varf de lingurita)
● Praf de curry - 0.5 lingurite 
● Smantana dulce pentru gatit(12%) - 200 ml  (de la Dorna am luat)
● Faina alba - 1 lingura 

Mod de preparare:
1. Pieptul de pui se spala si se taie felii cam de 0.5mm - 1 cm grosime.
2. In vasul de microunde(sau de cuptor) se pun bucatile de piept de pui.
Se adauga merele taiate felii subtiri, ceapa si usturoiul taiate marunt.
3. Puneti sarea, piperul, curry si amestecati bine toata compozitia cu o lingura.
4. Acoperiti cu capac(vasul de microunde special).
Pentru cuptor - puteti pune capac pe tava, daca aveti, sau acoperiti cu o folie de aluminiu.
5. Se pune vasul la microunde pentru 8 minute la puterea 650-800W.
La cuptor se lasa la 200 grade, pentru 30 de minute.
6. Dupa acest timp scoateti carnea si va trebui cu o lingura sa desfaceti bucatile una de alta, se vor lipi usor intre ele.
7. Adaugati faina si smantana, amestecati bine cu o lingura.
8. Acoperiti cu capac(folie) si puneti pentru 4 minute la microunde sau 15 minute la cuptor.
9. Dupa ce scoateti vasul din cuptorul cu microunde il lasati asa cu capac acoperit inca 4 minute -  atat mai dureaza procesul de preparare.
De la cuptor il serviti imediat.
10. Se serveste cald cu orice garnitura preferata - legume, orez, cartofi, etc.
Are un gust foarte asemanator cu puiul in smantana, doar ca un pic mai aromat de la curry.
Pofta buna!
Hummus cu mazare verde si menta 

Ingrediente:
● Naut fiert - 250 g 
● Mazare verde congelata - 250 g  (sau puteti pune mazare verde de la conserva, singura diferenta va fi de culoare)
● Usturoi (catei) - 2 buc 
● Tahini - 1 lingurita  (puneti dupa gust si cate putin, are aroma intensa si poate fi putin amara)
● Sare - 1 lingurita 
● Suc de lamaie - 3 linguri  (dupa gust)
● Menta verde - 1 buc  (am in vedere 1 fir de menta verde, dar puteti inlocui cu putina menta uscata)
● Ulei de masline extravirgin - 2 linguri 

Mod de preparare:
1. Cum am scris si mai sus, mazarea o iau congelata si o sotez simplu 20-30 de min cu apa sau mai adaug un cub mic de unt(optional). Important este sa fie gatita.
2. Observati ca este de un verde mai intens decat mazarea din conserva, dar depinde de timpul disponibil si cheful dvs :)
3. Intr-un bol mic si adanc puneti nautul fiert(am scris mai multe despre nautul fiert in reteta de hummus clasic).
Tot acolo puneti si mazarea gatita.
4. Puneti tahini, sucul de lamaie, usturoiul, sarea si menta.
5. Blendati bine cu mixerul vertical pana obtineti o pasta fina si moale.
Daca observati ca iese o consistenta mai densa adaugati putina apa fiarta sau apa in care au fiert nautul/mazarea.
6. Aveti grija sa o gustati de sare, zeama de lamaie si le reglati dupa gustul vostru.
Treceti hummusul intr-o farfurie si nivelati cu lingura dar sa fie cu "valuri".
7. Deasupra stropiti cu ulei de masline si puteti orna cu niste pudra de turmeric, cumin sau seminte de susan.
8. Lasati cateva ore hummusul la frigider sa se patrunda bine, apoi savurati cu lipii, painica de casa, orice va place. 
Este una din variantele noastre preferate pentru mic dejun sau aperitiv festiv - culoarea este frumoasa si atractiva :)
Pofta Buna!
Salata cu ridichi, castraveti si branza de vaci 

Ingrediente:
● Ridiche rosie - 7 buc  (ale mele au fost mai mici)
● Castraveti - 2 buc 
● Branza de vaci - 100 g  (alegeti branza mai bine scursa si grunjoasa su branzica cottage)
● Smantana fermentata grasa, 25-30% - 3 linguri 
● Sare - 0.5 lingurite 
● Ceapa verde - 1 buc  (si orice verdeata daca va place - mararul s-ar potrivi cel mai bine)
● Piper negru macinat - 0.25 lingurite 

Mod de preparare:
1. Spalati bine si pregatiti legumele.
Castravetii si ridichea se taie rondele subtiri, chiar direct in farfuria de servire.
2. Cam asa arata.
3. Deasupra presarati branza de vaci.
4. Puneti sarea si putin piper negru macinat, daca va place.
5. Deasupra vine smantana si ceapa verde tocata marunt.
Puteti adauga si niste marar verde, dupa gust, sau alta verdeata.
6. O amestecati chiar la servire, sa nu lase prea multa zeama legumele.
Este minunata, satioasa si colorata!
Pofta Buna!